
            REPUBLIKA HRVATSKA
OPĆINSKI PREKRŠAJNI SUD U ZAGREBU
          Zagreb, Avenija Dubrovnik 8  



Poslovni broj:  Pp-13906/2025


U    I M E    R E P U B L I K E    H R V A T S K E

P  R  E  S  U  D  A  


Općinski prekršajni sud u Zagrebu, po sutkinji Ivani Barbir, uz sudjelovanje Mirjane Crkvenac-Franković, kao zapisničarke, u prekršajnom predmetu protiv I. okrivljene pravne osobe  WOKE ONE j.d.o.o. za usluge  i II. okrivljene odgovorne osobe u pravnoj osobi Matije Nikolić, zbog djela prekršaja iz čl. 60. st. 1. toč. 42. i st. 2. Zakona o računovodstvu ("Narodne novine" 78/15, 134/15, 120/16, 116/18, 42/20, 47/20, 114/22), u povodu prigovora okrivljenika podnijetog na prekršajni nalog Financijske agencije, Regionalnog centra Zagreb Klasa: 034-07/25-04/18896 Ur.broj: 118-07-03-25-1 od dana 20.6.2025. godine nakon provedenog žurnog postupka, na temelju odredbe čl. 183. Prekršajnog zakona ("Narodne novine" 107/07, 39/13, 157/13, 110/15, 70/17, 118/18, 114/22.), dana 6. svibnja 2026.

p  r  e  s  u  d  i  o     j  e

I) I okrivljena pravna osoba WOK ONE j.d.o.o., OIB 43314718925, MBS 08151963, sa sjedištem u Zagrebu, Mihanovićeva 30, prekršajno nekažnjavani, i

II Okrivljena odgovorna osoba: Matija Nikolić, OIB 22826553630, sin Nikole, rođen 26.8.1980.g. u Zagrebu, državljanin RH, prekršajno kažnjavan, sa prebivalištem u Zagrebu, Mihanovićeva ulica 30,        
k r i v i    s u

	što kao pravna osoba i kao odgovorna osoba I okrivljene pravne osobe nisu do 30. travnja 2025. godine dostavili FINI u bilo koju poslovnicu FINE na području RH ili putem Internetskog servisa uz korištenje digitalnog certifikata, za statističke i druge potrebe propisane financijske izvještaje, odnosno bilancu, račun dobiti i gubitka i dodatne podatke za prethodnu kalendarsku 2024. godinu,
	
	čime su počinili djelo prekršaja iz odredbe čl. 60. st. 1. toč. 42. i st. 2. Zakona o računovodstvu,


pa se na temelju citiranog propisa,   i z r i č e

          I okrivljenoj pravnoj osobi novčana kazna u iznosu 1.320,00 EUR (tisućutristodvadeset) eura,
II okrivljenoj odgovornoj osobi  novčana kazna u iznosu od 660,00 EUR (šestošezdeset) eura.

II) Temeljem čl. 33. st.11. Prekršajnog zakona I i II okrivljeni su obvezni platiti novčanu kaznu u korist Državnog proračuna putem priloženih uplatnica i to u roku od 1 mjeseca po pravomoćnosti ove presude, a u protivnom postupit će se prema odredbi čl. 34. Prekršajnog zakona.
Novčana kazna smatrat će se u cjelini plaćenom ako osuđena osoba plati dvije trećine izrečene novčane kazne u roku određenom ovom presudom u smislu odredbe čl. 152. st. 3. Prekršajnog zakona.

III) Temeljem čl. 139. st. 3. u vezi s čl. 138. st. 2. i 3. Prekršajnog zakona I i II okrivljeni su obvezni naknaditi trošak prekršajnog postupka u paušalnom iznosu od 30,00 EUR (trideseteura) – SVAKI, u korist Državnog proračuna putem priloženih uplatnica i to u roku od 1 mjeseca po pravomoćnosti ove presude, a u protivnom troškovi će se naplatiti prisilno, temeljem čl. 152. st. 4. i 11. Prekršajnog zakona.

Obrazloženje

1. Financijska agencija, Regionalni centar Zagreb, Klasa: 034-07/25-04/18896 Ur.broj: 118-07-03-25-1 dana 20.6.2025.. izdala je prekršajni nalog protiv I i II okrivljenika zbog djela prekršaja činjenično i pravno opisanog u izreci ove presude, a koji prekršajni nalog je u povodu prigovora I i II okrivljenika, dostavljen ovom Sudu na rješavanje.
2. Na temelju odredbe čl. 238. st. 9. Prekršajnog zakona taj prekršajni nalog je, u povodu pravodobnog prigovora I i II okrivljenika, stavljen izvan snage.
3. Sud je zakazao ročište dana 2.12.2025.g., 22.1.2026.g. i 24.3.2026.g., a kojem se uredno primljenom pozivu za 24.3.2026.  okrivljena pravna osoba i II okrivljena odgovorna osoba  nisu odazvali niti su svoj izostanak opravdali sudu. Sudac je supsidijarno primjenjujući odredbu čl. 167. st. 3. Prekršajnog zakona proveo postupak bez saslušanja I i II okrivljenika, držeći da njihovo ispitivanje nije potrebno, te isto nije od utjecaja na zakonito i pravilno donošenje presude.                                       
4. U tijeku postupka pročitan je izvadak iz sudskog registra Trgovačkog suda u Zagrebu za I okr. pravnu osobu, izvadak iz Registra godišnjih financijskih izvještaja za 2024. godinu te je izvršen uvid u prekršajnu evidenciju Ministarstva pravosuđa iz koje je razvidno da I okrivljena pravna osoba nije prekršajno kažnjavan dok je II okrivljena odgovorna osoba više puta prekršajno kažnjavan, od toga jedan puta za istovrsno djelo prekršaja i to prekršajnim nalogom Fine pod brojem 034-07/25-04/17862, pravomoćan 16.7.2025. 
 	5. Tijekom postupku sud je izvršio uvid i pročitao Izvadak iz Registra godišnjih financijskih izvještaja za 2024.g. za obveznika WOKE ONE j.d.o.o od 13.8.2025. iz kojeg je razvidno da je tek 30.6.2024. godine dostavljena izjava o neaktivnosti, te se iz tog razloga ne može smatrati da su okrivljenici ispunili zakonsku obvezu propisanu čl. 32. st. 1. i 2. Zakona o računovodstvu. 
6. Na temelju provedenog dokaznog postupka, Sud je nedvojbeno utvrdio da su okrivljenici postupili protivno odredbi čl. 42. st. 1. toč. 33. i st. 2. Zakona o računovodstvu jer kao pravna osoba - poduzetnik i odgovorna osoba poduzetnika nisu dostavili Financijskoj agenciji financijski izvještaj  u skladu s čl. 50. st.  1. i 2.. Zakona o računovodstvu, stoga su oglašeni krivima i kažnjeni kao u izreci presude.
7. Prilikom odmjeravanja kazne za opisani prekršaj, za koji je Zakonom propisana novčana kazna za poduzetnika pravnu osobu u iznosu od 1.320,00 do 13.270,00 eura, a za odgovornu osobu poduzetnika od 660,00 do 2.650,00 eura, uzete su u obzir sve okolnosti iz čl. 36. Prekršajnog zakona pa je sud vodio računa o stupnju krivnje, opasnosti djela i svrsi kažnjavanja te ime je izrekao novčanu kaznu smatrajući da se svrha kažnjavanja može postići i ovako izrečenim kaznama, te da će se njihovim izricanjem postići svrha kažnjavanja i da će one dovoljno utjecati na okrivljenike da se ubuduće klone ovakvih i sličnih djela, kao i na svijest građana o povredi javnog poretka, društvene discipline i drugih društvenih vrijednosti, te pravednosti kažnjavanja njihovih počinitelja.
8. Na temelju u izreci citiranih odredbi Prekršajnog zakona I i II okrivljeni su dužni naknaditi troškove postupka u paušalnom iznosu odmjerenom prema složenosti i duljini trajanja postupka.

U Zagrebu, 6. svibnja 2026.

Zapisničarka 					          			  Sutkinja
Mirjana Crkvenac-Franković			                                Ivana Barbir


Uputa o pravnom lijeku:
	Protiv ove presude dopuštena je žalba u roku od 8 dana,  od dana primitka prijepisa presude. Žalba se podnosi Općinskom prekršajnom sudu u Zagrebu, na adresu Zagreb, Avenija Dubrovnik 8, u dva istovjetna vlastoručno potpisana primjerka, a o žalbi odlučuje Visoki prekršajni sud Republike Hrvatske. 

Dostavna naredba:
1. I okrivljena pravna osoba WOKE ONE j.d.o.o., Mihanovićeva ulica 30, 10000 Zagreb
2. II okrivljena odgovorna osoba, Matija Nikolić, Mihanovićeva ulica 30, 10000 Zagreb
3. tužitelju Financijska agencija, Regionalni centar Zagreb, Ulica grada Vukovara 70, 10000 Zagreb
4. spis 

